Jonathan Manne Dorfan
10 Oktober 1947 (1947-10-10) (71 jaar oud)
Stanford Lineêre Versneller Sentrum
Okinawa Instituut vir Wetenskap en Tegnologie
Orde van die Opkomende Son
Jonathan Manne Dorfan (gebore 10 Oktober 1947) is 'n partikelfisikus en die President-emeritus van die Okinawa Instituut vir Wetenskap en Tegnologie se Nagraadse Universiteit. Hy was 'n voormalige direkteur van die Stanford Lineêre Versnellersentrum (1999-2007; SLAC). In 2010 het hy by die Okinawa Instituut vir Wetenskap en Tegnologie as President aangesluit. In 2017 is hy Japan se Orde van die opkomende son toegeken.
1 Onderrig en loopbaan
Onderrig en loopbaan[wysig | wysig bron]
Hy het in 1969 sy BS. aan die Universiteit van Kaapstad in Suid-Afrika behaal en sy PhD in 1976 aan die Universiteit van Kalifornië, Irvine. Daarna het hy aan verskeie projekte by die Stanford Lineêre Versnellersentrum (SLAC) gewerk, insluitend die Mark II-detektor en BaBar-eksperiment voordat hy in 1999 tot direkteur bevorder is.
Dorfan is in 2010 as president verkies van die Okinawa Instituut vir Wetenskap en Tegnologie (OIST) se Nagraadse Universiteit in Okinawa-eilande, Japan. In November 2011 is hy as president van die nuwe universiteit aangestel.  Die uitbreiding van die fakulteite van die universiteit, en veral die fisiese wetenskappe, is te danke aan sy promosiewerk.
Adviesrade[wysig | wysig bron]
Hy het op talle adviesrade gedien, waaronder:
Die Amerikaanse Departement van Energie-se adviespaneel vir hoë energie Fisika (1991-1994) 
Die Max Planck Instituut vir Fisika se Wetenskaplike Adviesraad (2000-hede)
Die Weizmann Instituut vir Wetenskap se Raad van Direkteure (2005-hede)
Versneller Adviespaneel van die Internasionale Lineêre Versneller-se Globale ontwerpprojek (2007-2010)
Masjienadvieskomitee vir Italië se SuperB-projek (2008-hede)
Adviesraad aan die John Adams Instituut vir Versnellerwetenskap, Oxford Universiteit (2009-2010)
Raad van Goewerneurs en Raad van Raadslede aan die Okinawa Instituut vir Wetenskap en Tegnologie (2010-hede)
In 2008 het die Universiteit van Kaapstad 'n Dokter van Wetenskap-eregraad aan hom toegeken en in 2009 is hy 'n eredoktorsgraad toegeken.
Dorfan is die Amerikaanse Fisikagemeenskap se 2016 W.K.H. Panofsky-prys in eksperimentele partikelfisika toegeken. Die amptelike aanhaling was, "vir leierskap in die BABAR- en Belle-eksperimente, wat die skending van die CP-simmetrie in B meson-verval bepaal het en ons begrip van kwarkmengsel en kwantum chromodinamika bevorder het". David Hitlin, Stephen Olsen en Fumihiko Takasaki was mede-ontvangers van die prys. 
Op 7 November 2017 het die Japanese keiser, die Orde van die Opkomende Son, Goud- en Silwerster (een van Japan se voorste nasionale toekennings) aan Jonathan Dorfan toegeken. Die amptelike aanhaling verklaar dat die toekenning "'n bydrae tot die ontwikkeling van ons nasie se navorsing en opleiding in wetenskap en tegnologie is."
↑ 1,0 1,1 Dr. Jonathan Dorfan Awarded Japan’s Order of the Rising Sun (Engels). Okinawa Institute of Science and Technology Graduate University (8 November 2017). Argief geskep van die oorspronklike op 17 November 2017. URL besoek op 11 April 2019.
↑ 2,0 2,1 2,2 2,3 Jonathan Dorfan | Okinawa Institute of Science and Technology Graduate University (Engels). Okinawa Institute of Science and Technology Graduate University. Argief geskep van die oorspronklike op 2 December 2011. URL besoek op 11 April 2019.
↑ (29 Junie 2011) “Okinawa goes recruiting” (in Engels). nature (474). doi:10.1038/474553a. Besoek op 11 April 2019.
↑ Calder, Neil (16 Oktober 2015). OIST President Wins Particle Physics Prize (Engels). Okinawa Institute of Science and Technology Graduate University. Argief geskep van die oorspronklike op 14 Januarie 2016. URL besoek op 11 April 2019.
JM Dorfan op GoogleScholar
Ontsluit van "https://af.wikipedia.org/w/index.php?title=Jonathan_M._Dorfan&oldid=1991624"
Die bladsy is laas op 16 Mei 2019 om 15:22 bygewerk.